אזור הארמון הוא ליבה של לונדון המלוכנית - הוא לא מצטיין בבילויים ו/או חיי לילה מצד אחד ולא במסעדות וקניות מצד שני. למרות זאת יש תיירים רבים שמוצאים אותו כאזור מתאים ללינה. המלונות באזור זה הם יקרים יחסית ומיועדים למי שחושק בלינה יוקרתית ובקרבה לאתרי המורשת ופחות למי שבא לבלות בעיר. מרבית המלונות באזור זה הם ברמה גבוהה של חמישה כוכבים וארבעה כוכבים ומצויים בו כמה מהמלונות המומלצים של לונדון כמו - מלון קונרד לונדון סנט ג'יימס (Conrad London St James), מלון סנט ג'יימס קורט (St. James' Court, A Taj Hotel, London) ומלון קראון פלאזה לונדון סנט ג'יימס (Crowne Plaza London St James). ראו גם מלונות בלונדון ומלונות ליד ארמון בקינגהאם.